TFG บวกกว่า 13% ทำราคานิวไฮตั้งแต่เข้าตลาด เก็งผลประกอบการแข็งแกร่ง
TFG บวกกว่า 13% ทำราคานิวไฮตั้งแต่เข้าตลาด ไม่หวั่นแม้ติด Cash Balance ยาวถึง 9 ก.ย.59 ล่าสุด ณ เวลา 15.01 น. อยู่ที่ระดับ 3.94 บาท บวก 0.46 บาท หรือ 13.22% สูงสุด 3.90 บาท ต่ำสุด 3.54 บาท ด้วยมูลค่าซื้อขาย 138.99 ล้านบาท ด้าน บล.โกลเบล็ก คาดผลประกอบการ TFG จะเติบโตขึ้น
5 ส.ค. 2559

ผู้สื่อข่าวรายงานว่าราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 15.01 น. อยู่ที่ระดับ 3.94 บาท บวก 0.46 บาท หรือ 13.22% สูงสุด 3.94 บาท ต่ำสุด 3.54 บาท โดยราคาถือเป็นระดับสูงสุดตั้งแต่เข้าซื้อขายในตลาดหลักทรัพย์ ด้วยมูลค่าซื้อขาย 138.99 ล้านบาท ขณะที่ดัชนีตลาดหุ้นไทยโดยรวมบวก 0.65%

โดย บล.โกลเบล็ก ระบุในบทวิเคราะห์ (4 ส.ค.) คาดว่าผลประกอบการของ TFG จะเติบโตขึ้น ด้าน บล.ทรีนีตี้ ระบุในบทวิเคราะห์ (3 ส.ค.) คาดว่าผลประกอบการในไตรมาส 2/59 จะTurnaround ต่อเนื่องจากไตรมาส 1/59 ที่มีกำไรอยู่ที่ 200.81 ล้านบาท (ปี 58 บริษัทมีผลขาดทุนอยู่ที่ 1.57 พันล้านบาท)
อนึ่ง ตลาดหลักทรัพย์ฯ ระบุว่า หุ้น TFG ติด Cash Balance ตั้งแต่ 1 ส.ค. – 9 ก.ย.59